Anugerah Bintang Popular Berita Harian ke-21

Anugerah Bintang Popular Berita Harian ke-21 diadakan di Arena of Stars, Genting Highlands pada 30 Mac 2008. Majlis ini dikendalikan oleh Fauziah Ahmad Daud dan Raja Azura sebagai pengacara. Secara keseluruhannya, terdapat 16 anugerah dipertandingkan. Kategori "Anugerah Pencapaian Sepanjang Hayat" menjadi ganti kepada tiga anugerah khas yang diberikan kepada tokoh seni veteran sebelum ini, iaitu "Anugerah Biduan Veteran", "Anugerah Seniwati Veteran" dan "Anugerah Khas Bintang Popular".

Mawi terus menyerlah apabila merangkul gelaran "Bintang Paling Popular" untuk kali ketiga berturut-turut sejak tahun 2005. Beliau hanya meraih 119,268 undian keseluruhan, kurang jumlahnya berbanding dua tahun sebelumnya, iaitu 351,570 undi (2005) dan 261,555 undi (2006). Walau bagaimanapun, beliau berjaya membawa pulang kereta Peugeot 407 (2.0) bernilai RM 185,000 tajaan Nasim Sdn. Bhd. serta set barang kemas eksklusif daripada Habib Jewels Sdn. Bhd. bernilai RM 150,000 selain trofi.

Majlis ini juga turut melakar sejarah tersendiri dengan mencatat 4.5 juta penonton ketika disiarkan secara langsung selama dua jam setengah di TV3, iaitu mewakili 63.5 % daripada keseluruhan penonton, sekali gus mengatasi jumlah penonton tahun lalu seramai 4.41 juta orang.

Penyampai dan penghibur

Penyampai

Penghibur

Pemenang
 Bintang Paling Popular: Mawi
 Anugerah Pencapaian Sepanjang Hayat: M. Nasir
 Pelakon Filem Lelaki Popular: Rusdi Ramli
 Pelakon Filem Wanita Popular: Fasha Sandha
 Penyanyi Lelaki Popular: Mawi
 Penyanyi Wanita Popular: Siti Nurhaliza
 Artis Berkumpulan/Duo Popular: Sofaz
 Penyanyi Nasyid Popular: Rabbani
 Pelakon TV Lelaki Popular: Rosyam Nor
 Pelakon TV Wanita Popular: Dynas Mokhtar
 Artis Komedi Lelaki Popular: Saiful Apek
 Artis Komedi Wanita Popular: Sheila Rusly
 Artis Baru Lelaki Popular: Dafi
 Artis Baru Wanita Popular: Mila
 Pengacara TV Lelaki Popular: Aznil Nawawi
 Pengacara TV Wanita Popular: Fara Fauzana
 Penyampai Radio Lelaki Popular: Faizal Ismail
 Penyampai Radio Wanita Popular: Fara Fauzana

Rujukan

Pautan luar
Senarai Berita ABP 2008 
Arkib Pemenang ABP (2008) 

2008